Решение на Общия съд от 8 септември 2010 г. - 4care/СХВП - Laboratorios Diafarm (Acumed)
(Дело T-575/08)1
(Марка на Общността - Производство по възражение - Зявка за фигуративна марка на Общността Acumed - По-ранна национална словна марка AQUAMED ACTIVE - Относително основание за отказ - Вероятност от объркване - Сходство на знаците - Сходство на стоките - Член 8, параграф 1, буква б) от Регламент (ЕО) № 40/94 (понастоящем член 8, параграф 1, буква б) от Регламент (ЕО)№ 207/2009))
Език на производството: немски
Страни
Жалбоподател: 4care AG (Kiel, Германия) (представители: адв. S. Redeker и адв. M. Diesbach, avocats)
Ответник: Служба за хармонизация във вътрешния пазар (марки, дизайни и модели) (представител: G. Schneider)
Друга страна в производството пред апелативния състав на СХВП, встъпила в производството пред Общия съд: Laboratorios Diafarm, SA (Barberà del Vallès, Испания) (представител: адв. E. Sugrañes Coca, avocat)
Предмет
Жалба срещу решението на втори апелативен състав на СХВП от 7 октомври 2008 г. (преписка R 16636/2007-2) относно производство по възражение между Laboratorios Diafarm, SA и 4care AG.
Диспозитив
Отхвърля жалбата.
Осъжда 4care AG да заплати съдебните разноски.
____________
1 - ОВ C 55, 7.3.2009 г.